આ બનાવ અંગેની વિગતો એવા પ્રકારની છે કે, બગસરાના હળીયાદ અને મુંજીયાસર ગામની વચ્ચે લખુભાઇ કરસનભાઇ રફાળીયાની વાડી આવેલી છે જેને નિલેશભાઇ મધ્ાુભાઇ હિરપરાએ વાવવા રાખેલી છે આ વાડીમાં પંદર મજુરો કામ કરી રહયા હતા સાથે ચાર નાના બાળકો પણ હતા રાત્રીના આઠ વાગ્યે કપાસને કાઢવાની કામગીરી ચાલી રહી હતી ત્યારે વણમાં છુપાયેલ આદમખોર દીપડાએ કાળુભાઇ પગી નામના ખેતમજુરની ચાર વર્ષ ની દીકરી ઉપર તરાપ મારી હતી આ સમયે નજીક જ રહેલા કાળુભાઇ પગી પોતાની દિકરી ઉપર ત્રાટકી રહેલા દીપડાને જોઇ જતા લાકડી લઇને મોતના મુખ જેવા દીપડા સામે દોડયા હતા અને તે દુર હોય તેણે લાકડીનો છુટો ઘા દીપડા ઉપર કરતા દીપડો ભાગ્યો હતો અને આ બાળકી બચી ગઇ હતી.